User talk:Shamnad perayil


 * == ==-എന്റെ കുട്ടികാലം-
 * == ==-എന്റെ കുട്ടികാലം-

ചെറു കഥ

💜___________________💜

ഉമ്മയും ഉപ്പയും മൂന്ന് ഇക്കമാരുമാണ് എന്റെ കുടുംബം ,

വീട്ടിൽ പെൺകുട്ടി ഇല്ലാത്തത് കൊണ്ടാകണം കുഞ്ഞുനാള് മുതലെ പെൺകുട്ടികളുമായിട്ടായിരുന്നു.....

രണ്ടാം ക്ലാസ്സിൽ പഠിക്കുന്ന സമയം

വീടിനോട് ചേർന്ന് നിൽക്കുന്ന ഉപ്പാടെ പലചരക്ക് കടയാണ് ഞങ്ങളുടെ വരുമാനവും എന്റ ഏക മിട്ടായി ആശ്രയവും

സ്കൂളിൽ പോകുന്നതിന് തൊട്ട് മുൻപ് മദ്രസ വിട്ട് വന്ന എന്നെ കടയിൽ ഇരുത്തി ഉപ്പച്ചി ചായ കുടിക്കാൻ പോകാറുള്ളത്

ഈ നേരത്ത് കടയിലെ മിട്ടായി ഭരണിയിൽ നിന്ന് എനിക്ക് ഏറ്റവും ഇഷ്ടപെട്ട എല്ലാത്തരം മിട്ടായികളും ഉപ്പ വരുന്നതിന് മുൻപ് തന്നെ പോക്കറ്റിൽ കുത്തി നിറയ്ക്കും

അത് കഴിഞ്ഞ് ഉപ്പ ചായകുടിച്ചു വന്ന് കഴിഞ്ഞാൽ അന്നത്തെ മായം ചേർക്കാത്ത മിട്ടായി ആയ ജോക്കര എന്ന മിട്ടായി രണ്ടെണ്ണം തരും

വേറെ മിട്ടായി മതിയെന്ന് പറഞ്ഞാലും ഉപ്പച്ചി തരൂല ഇതാണ് മോനെ നല്ല മുട്ടായി എന്ന് പറഞ്ഞ് അത് തന്നെ തരും

എന്നാലും കട്ടെടുത്ത കുറെ മിട്ടായി കയ്യിൽ ഉണ്ടായത് കൊണ്ട് ഞാൻ അതും കൂടെ പോക്കറ്റിൽ ഇട്ട് സ്കൂളിലേക്ക് പോകും

കട്ട മുതല് തിന്നാൻ പാടില്ലാത്തത് കൊണ്ടോ അതോ പെൺപിള്ളേരെ സോപ്പ് ഇടാനുള്ള അടവ് ആണോ എന്നൊന്നും എനിക്കറിഞ്ഞുട ഞാനാ മിട്ടായി ഒന്നും തന്നെ കഴിക്കൂല എല്ലാം ക്ലാസ്സിലെ പെൺകുട്ടികൾക്ക് വീതിച്ചു കൊടുക്കും

സത്യം പറഞ്ഞാൽ അന്നത്തെ പണച്ചാക്ക് ആണ്കുട്ടികളെക്കാളും കൂടുതൽ മിട്ടായി കൊണ്ടുവന്നിരുന്ന ഏക വ്യക്തി ഞാനായിരിക്കും

അത് കൊണ്ടാകണം എല്ലാ പെൺകുട്ടികൾക്കും അന്ന് എന്നോട് ബല്ലാത്ത ഒരു മുഹബ്ബത്ത് ആയിരുന്നു

എല്ലാ ആൺകുട്ടികളും ഓടി കളിക്കുമ്പോളും അടിപിടി കൂടുമ്പോളും ഞാൻ പെൺകുട്ടികളുമായി സോപ്പ് കവർ കളിച്ചും കൊത്തും കല്ല് കളിച്ചും നടക്കും

ഈ പതിവ് പരിപാടി തുടർന്ന് കൊണ്ടേ ഇരിന്നു

രണ്ടാം ക്‌ളാസ്സിലെ പരീക്ഷ കഴിഞ്ഞു രണ്ട് മാസം സ്കൂൾ പൂട്ടിയപ്പോ എല്ലാർക്കും സന്തോഷമായിരുന്നു

എന്നാൽ എനിക്ക് ആണേൽ ഇനി കൂടെ കളിക്കാൻ പെൺകുട്ടികൾ ഇല്ലല്ലോ എന്നാ സങ്കടം മാത്രം ബാക്കി

രണ്ട് മാസത്തെ സ്കൂൾ വെക്കേഷൻ അയലത്തുള്ള കുട്ടികളുമായി കണ്ണാരം പൊത്തി കളിച്ചും കോട്ടി കളിച്ചും പിന്നെ ഉമ്മച്ചിയും ഉപ്പച്ചിയും കാണാതെ അപ്പുറത്തെ തോട്ടിൽ പോയി കലക്ക് വെള്ളത്തിൽ മീൻ പിടിച്ചുമെല്ലാം ആസ്വദിച്ചു നടന്നു

വെക്കേഷൻ കഴിഞ്ഞു സ്കൂൾ തുറന്നപ്പോൾ അടുത്ത വീട്ടിലെ എല്ലാ കുട്ടികൾക്കും സ്കൂളിൽ പോകാൻ മടി കാണിച്ചപ്പോൾ  ഞാൻ തുള്ളി ചാടുകയായിരുന്നു

അങ്ങനെ മൂന്നാം ക്ലാസ്സിലേക്ക് പുതിയ ബാഗ്‌ കുട യൂണിഫോം എല്ലാം ഇട്ട് ചെത്തി മിനുക്കി ഞാനും പോയി തുടങ്ങി

സ്കൂളിൽ പോക്ക് തുടങ്ങിയത് മുതലേ ആ പഴയ മോഷണ പരിപാടി  വീണ്ടും തുടർന്നു

ഒരു ദിവസം

പഴയ പോലെ ഉപ്പച്ചി ചായ കുടിക്കാൻ പോയ നേരം നോക്കി ഞാൻ മിട്ടായി പോക്കറ്റിൽ കുത്തി നിറച്ചു ഒന്നുമറിയാത്ത പോലെ കടയുടെ മുന്നിലുള്ള ബെഞ്ചിൽ ഇരുന്നു  പത്രത്തിലെ തലക്കെട്ടും ഫോട്ടോയും നോക്കി ഇരുന്നു

ഉപ്പ ചായ കുടിച്ചു വന്ന സമയം ഞാൻ ബാഗ്‌ എടുക്കാൻ വീട്ടിലേക്ക് നടക്കാൻ തുനിഞ്ഞതും ഉപ്പച്ചി പിറകിൽ നിന്ന് വിളിച്ചു

മോനെ ഉണ്ണി.....

ഒന്നുമറിയാത്ത പോലെ ഉപ്പച്ചിയുടെ മുഖത്ത് നോക്കി ചിരിച്ചു ഞാനവിടെ തന്നെ നിന്നു

എന്താ ഉപ്പച്ചി.......

എന്താ മോനെ പോക്കറ്റ് വീർത്തിരികുന്നേ

പേടി കൊണ്ട് എന്റെ കയ്യൊക്കെ വിറച്ചു

എന്ത്..... ഒന്നൂല്ല്യല്ലോ എന്ന് പറഞ്ഞ് ഞാൻ മറ്റേ പോക്കറ്റിന് മുകളിലൂടെ ഒന്ന് തലോടി

അതിലല്ല....

പിന്നെ..... എനിക്ക് ഒന്നൂടെ പേടി കൂടി

ഉപ്പച്ചി എന്റെ അടുത്തേക്ക് നടന്ന് വന്നു

കട്ടെടുത്തെന്ന് ഉപ്പച്ചി അറിഞ്ഞാൽ തല്ല് ഉറപ്പാണ്

എന്റെ മേലാകെ തരിപ്പ് കയറി തുടങ്ങി

കണ്ണ് നിറഞ്ഞൊലിക്കാനായ പോലെ

ഉപ്പച്ചി അടുത്തേക്ക് വരുന്തോറും എന്റെ നെഞ്ചിടിപ്പ് കൂടി കൂടി വന്നു

എന്റെ തൊട്ട് മുന്നിൽ വന്ന് നിന്ന ഉപ്പച്ചി എല്ലാം അറിഞ്ഞ പോലെ എന്റെ ട്രൗസറിന്റെ കീശയിൽ കൈ ഇട്ട ഉപ്പച്ചി എല്ലാ മിട്ടായിയും പുറത്തെടുത്തു

ശേഷം എന്നും തരാറുള്ള രണ്ട് ജോക്കര മിട്ടായി എന്റെ കയ്യിൽ തന്നു

എന്നിട്ടെന്റെ നിറഞ്ഞ കണ്ണ് തുടച്ച് എന്റെ അടുത്ത് മുട്ട് കുത്തി എന്റെ മുഖത്തിനു നേരെ നിന്നു

ഇത് ന്റെ ഉണ്ണിന്റെ കടയാണ് ഇതിലെ സാധനങ്ങൾ മുഴുവനും ന്റെ മോന്റതാണ് പക്ഷെ മോൻ ഇത് എടുത്ത് കൊണ്ട് പോയാൽ പിന്നെ എന്ത് വിറ്റിട്ടാ ഞമ്മളെല്ലാവരും ചോറ് തിന്നാ

ഇനി ന്റെ മോൻ ഇങ്ങനെ ചെയ്യരുത്

മോൻ എപ്പോ വേണേലും മിട്ടായി എടുത്തോ ആവശ്യത്തിന് മാത്രം എടുക്കാൻ പാടൊള്ളു.........

എന്നിലെ കള്ളനെ ആദ്യമായി നുള്ളികളഞ്ഞ എന്റെ ഉപ്പച്ചി..........

പരലോക ജീവിതത്തിലേക്ക് പോയി മറഞ്ഞ എന്റെ ഉപ്പയുമായുള്ള എന്റെ ഓർമകളിൽ ഇന്നും മായാതെ ഞാനോർക്കുന്ന എന്റെ ജീവിതാനുഭവത്തിലെ ഒരു തരി മാത്രം ...

NB : മക്കളിൽ നമ്മൾ കാണുന്ന തെറ്റുകൾ ശിക്ഷ കൊണ്ട് വിധി എഴുതാതെ സ്നേഹം കൊണ്ട് തിരുത്താൻ നമ്മൾക്ക് എല്ലാവർക്കും കഴിയട്ടെ എന്നാ പ്രാർത്ഥനയോടെ

#__സ്നേഹപൂർവ്വം 😘 #__ഷംനാദ്_പേരയിൽ_ഹംസ #😎 Shamnad perayil (talk) 05:42, 12 June 2023 (UTC)

പാർവതി - parvathi

 * 1) ___പാർവതി

നീ എന്തെടുക്കുവാ അവിടെ എത്ര നേരമായി ഞാനൊരു ചായ ചോദിച്ചിട്ട്

ഉമ്മറപ്പടിയിൽ നിന്ന് അടുക്കള ഭാഗത്തേക്ക് നോക്കി ദേഷ്യത്തോടെ  വിനായകൻ ഉറക്കെ വിളിച്ചു കൂവി

എന്താ മോളെ ഇത്... ഈ പണിയെല്ലാം ഞാനെടുക്കൂലെ മോളെ നീ അവന് ചായ കൊടുക്കാൻ നോക്ക് അല്ലേൽ പിന്നെ അത് മതി ഇന്ന് മുഖം വീർപ്പിച്ചിരിക്കാൻ

ശെരി അമ്മേ എന്നും പറഞ്ഞ് കൈ സാരിത്തുമ്പിൽ തുടച്ച് വിനുവിനുള്ള ചായയുമായി അവള് ഉമ്മറപ്പടിയിലേക്ക് നടന്നു

അടുക്കള പണിയിൽ അമ്മയെ സഹായിക്കുന്നതിടക്ക് വിനുവേട്ടന് ചായ കൊടുക്കാനുള്ള കാര്യം അവള് മറന്നതായിരുന്നു

ഏട്ടാ..... ദാ ചായ

എത്ര നേരമായി ഒരു ചായ ചോദിച്ചിട്ട് വീണ്ടും വീണ്ടും ഓർമ്മിപ്പിക്കണോ ഇതൊക്കെ

സോറി ഏട്ടാ.... അമ്മ അടുക്കളയിൽ പണി എടുക്കുന്നത് കണ്ടപ്പോൾ കൂടെ സഹായിച്ചതാ

അതിന്.. എനിക്ക് ഒരു ചായ തന്നിട്ട് സഹായിച്ചാൽ എന്തെ മാനം പൊട്ടി വീഴുമോ... ഇത് ഇന്ന് മാത്രമല്ലല്ലോ എന്ത് പറഞ്ഞാലും അമ്മയെ സഹായിക്കൽ അതിനുമാത്രം എന്ത് പണിയാ അടുക്കളയിലുള്ളത്

എന്നിട്ട് എല്ലാം കഴിഞ്ഞൊരു സോറി പറച്ചിലും അതോടെ എല്ലാം തീർന്നല്ലോ അല്ലെ

ദേഷ്യത്തോടെയുള്ള വിനുവിന്റെ സംസാരം അവളുടെ മുഖം തായ്ത്തി

ചായക്ക് ചൂടുമില്ല കടുപ്പവുമില്ല... നിനക്ക് ചായ ഉണ്ടാക്കാൻ അറിയില്ലേൽ അമ്മയോട് പറഞ്ഞാൽ പോരെ

പകുതിയിലേറെ ചായ കുടിച്ചതിന് ശേഷം എന്നും ഉള്ള പോലെ വിനു കുറ്റങ്ങൾ ഓരോന്നായി പറഞ്ഞു

താലി കെട്ടി വന്ന അന്ന് മുതൽ പാർവതി ഇതെല്ലാം കേട്ട് തഴമ്പ് വന്നത് കൊണ്ടാകണം അവള് ഒന്നും മിണ്ടാതെ ചായ ക്‌ളാസും വാങ്ങി അടുക്കളയിലേക്ക് തിരിഞ്ഞു നടന്നു...

_____•°•_______•°•_______•°•_____

കൃത്യമായി പറഞ്ഞാൽ മൂന്ന് വർഷവും പതിനാല് ദിവസവുമായി വിനായകന്റെയും പാർവതിയുടെയും കല്യാണം കഴിഞ്ഞിട്ട് ഇത്രയും കാലത്തിനിടക്ക് സ്വന്തം വീട്ടിൽ പാർവതി പോയി നിന്നത് വെറും മൂന്ന് തവണ മാത്രം അത്രക്കും നല്ല സ്വഭാവക്കാരനാണ് വിനായകൻ

പുറത്ത് നിന്ന് കാണുമ്പോൾ മാന്യനും നാട്ടുകാർക്കെല്ലാം വേണ്ടപെട്ടവനുമായ വിനായകന്റെ ആലോചന വന്നപാടെ പാർവതിയുടെ വീട്ടുകാർക്ക് ഒന്നും ആലോചിക്കാതെ ജാതക പൊരുത്തം നോക്കി പത്തിൽ എട്ട് പൊരുത്തമെന്ന് കണിയാര് പറഞ്ഞപ്പോൾ പിന്നെ അവിടെ മറ്റൊരു അന്ന്യോഷണവും നടന്നില്ല

വിവാഹ ശേഷം വളരെ പ്രയാസകരമായിരുന്നു പാർവതിയുടെ കാര്യങ്ങൾ

വിനായകന് അവളുടെ സ്നേഹത്തോട് മാത്രമല്ല അവളുടെ ശരീരത്തോടും എന്തോ വെറുപ്പുള്ളത് പോലെ ആയിരുന്നു

സ്നേഹം നിറഞ്ഞ ഒരു വാക്കോ ഒരു തലോടലോ അയാളിൽ നിന്ന് അവൾക്ക് കിട്ടാറില്ല

വീട്ടിലുള്ള രണ്ട് അനിയത്തിമാരെ ഓർത്ത് അവളെല്ലാം ഉള്ളിലൊതുക്കി കഴിഞ്ഞു

°•°______°•°_____•°•______•°•___•°•

കാലം കടന്ന് പോയി വിനായകന്റെ ദേഷ്യവും ഗൗരവവും കൂടുക എന്നല്ലാതെ മറ്റൊരു മാറ്റവും അവള് കണ്ടില്ല

ആരും കാണാതെ പല വട്ടം കണ്ണ് തുടക്കുന്ന പാർവതിയെ വിനായകന്റെ അമ്മ ഭാഗ്യലക്ഷ്മി പലവട്ടം കണ്ടിട്ടുണ്ട്

ഒരു ദിവസം വിനായകന് പാർവതിയുടെ മുഖത്തടിച്ചത് അമ്മ കണ്ട് വന്നു അത് ചോദിച്ച അമ്മയെയും ചീത്ത വിളിച്ചു കൊണ്ട് വിനായകന് പുറത്തേക്കിറങ്ങി പോയി

ചെറിയ രീതിയിൽ മകനൊരു ദേഷ്യക്കാരാണെന്ന് അമ്മക്ക് അറിയുമായിരുന്നെങ്കിലും ഇങ്ങനെ ഇതാദ്യമായാണ് അമ്മ കാണുന്നത്

എന്ത് പറ്റി മോളെ... അവനെന്തിനാ നിന്നെ തല്ലിയെ

അവളൊന്നും മിണ്ടാതെ മുഖം പൊത്തി ബെഡിലേക്ക് ചാഞ് തലയിണ അമർത്തി പിടിച്ച് ശബ്ദമുണ്ടാക്കാതെ പൊട്ടി കരഞ്ഞു

അച്ഛൻ മരിച്ച മകനെ വളരെ ലാളിച്ചു വളർത്തിയ ഭാഗ്യലക്ഷ്മി ആദ്യമായാണ് മകനെ ഇങ്ങനെ കാണുന്നത്

കട്ടിലിൽ പൊട്ടി കരയുന്ന പാർവതിയുടെ മുടിയിൽ തലോടി അമ്മ പയ്യെ വിളിച്ചു

മോളെ പാറു എന്താ.. എന്താ ഉണ്ടായേ

കരച്ചിലിന്റെ ശക്തി കുറച്ചവൾ മെല്ലെ ബെഡിൽ നിന്ന് എഴുന്നേറ്റു

കരഞ്ഞു കലങ്ങിയ കണ്ണുകളിൽ നിന്ന് ഒലിക്കുന്ന കണ്ണ് നീർ അവളുടെ മുഖത്തെ കൈ പാടുകൾക്ക് ഇടയിലൂടെ ഒളിച്ചിറങ്ങുന്നുണ്ടായിരുന്നു

സാരി തുമ്പ്‌ കൊണ്ട് മുഖം തുടക്കുമ്പോൾ അവളുടെ വലത് കവിൾ ചുവന്നു നീര് കെട്ടിയ പോലെ തോന്നി അമ്മ ഭാഗ്യലക്ഷ്മിക്ക്

എന്താ മോളെ ഒന്നും പറയാത്തത്

അവനെന്തിനാ നിന്നെ തല്ലിയെ നീ അവനെ ദേഷ്യം പിടിപ്പിച്ചോ മോളെ

മകനെ കുറ്റപ്പെടുത്താതെ മരുമകളുടെ കുറവ് നോക്കുന്ന പോലെയുമ്മ അമ്മയുടെ വാക്കുകൾ അവളുടെ കണ്ണ് വീണ്ടും നിറഞ്ഞൊളിക്കാൻ കാരണമായി

പാർവതി അലമാരയുടെ അടുത്തേക്ക് നടന്നു

അതിലെ ഒരു അറ തുറന്ന അവള് ഒരു ചെറിയ കുപ്പിയും ഒരു സിറിഞ്ചും എടുത്ത് അമ്മക്ക് നേരെ നീട്ടി

എന്താ ഇത്...

മനസ്സിനെ പാകപ്പെടുത്തി അവള് അമ്മയോട് പറഞ്ഞു


 * 1) __ഫോർട്ട്‌വിൻ എന്നാണ് അമ്മേ ഇതിന്റെ പേര്

ഒരുപാട് തവണ ഞാൻ വിനുവേട്ടനോട് ഇതെന്താണെന്ന് ചോതിച്ചപ്പോളെല്ലാം ഓരോന്ന് പറഞ്ഞു ഒഴിഞ്ഞു മാറുവായിരുന്നു

എന്നാൽ ഇന്ന് രാവിലത്തെ പത്രത്തിൽ ഇതിനെ കുറിച്ച് ഒരു വാർത്ത വന്നിരുന്നു

ഇത് ഓപ്പറേഷൻ ചെയ്യുന്ന രോഗികൾക്ക് വേദനക്ക് വേണ്ടി ഉപയോഗിക്കുന്ന മരുന്നാണ് ഇത് ഇപ്പോളത്തെ ആളുകൾ ലഹരി ആയി ശരീരത്തിൽ കുത്തി വെക്കുന്നു എന്നായിരുന്നു വാർത്ത

വെറും ഒരു ലഹരി മാത്രമല്ല അമ്മേ

ഇത് ഉപയോഗിക്കന്നതോടെ ചേട്ടന്റെ ശരീരത്തിലെ ഓരോ ഞെരമ്പും മാഞ്ഞു പോയി കൊണ്ടിരിക്കുവാണ്

എനിക്ക് എന്റെ ചേട്ടനെ ലഹരിക്ക് വിട്ട് കൊടുക്കാൻ മനസ്സ് വരാത്തത് കൊണ്ട അമ്മേ ഞാനിത് ചേട്ടനോട് ചോദിച്ചത്

എന്നെ ചേട്ടൻ തല്ലിക്കോട്ടെ എന്നാലും എനിക്കെന്റെ വിനുവേട്ടനെ വേണം അമ്മേ

എന്ന് പറഞ്ഞ് മുഴുവിക്കുമ്പോളേക്കും ബോധം നഷ്ടമായി അമ്മയുടെ മേലേക്ക് വീണിരുന്നു അവള് .....


 * 1) __ലഹരി_അത്_നിങ്ങളുടെ_ജീവിതം_മാത്രമല്ല_അതിന്_അടിമയാകുന്നതോടെ
 * 2) നിങ്ങൾ_പലരുടെയും_ജീവിതത്തിന്റെ_അടിത്തറ_തന്നെ_ഇളക്കി_മാറ്റിയിട്ടുണ്ടാകും


 * 1) _save_life
 * 2) __stop_drugs_and_enjoy_your_family

സ്നേഹപൂർവ്വം 😘 #__ഷംനാദ്_പേരയിൽ_ഹംസ 😍 $P 96 °•°🔥 Shamnad perayil (talk) 05:50, 12 June 2023 (UTC)

പറുദ്ദിസ-pardheesa
ഇരുട്ട് നിറഞ്ഞ റൂമിനകത്തേക്ക് വന്ന് ആരൊക്കെയോ   അയാളെ സമാധാന വാക്കുകൾ കൊണ്ട് ആശ്വസിപ്പിച്ചുകൊണ്ടിരുന്നു

എടാ രധീഷേ ഇയ്യ് വിളക്ക് എന്തേലും ഉണ്ടോന്ന് നോക്ക്

കൂട്ടത്തിലൊരാൾ വിളിച്ചു പറഞ്ഞപ്പോൾ ബാപ്പുട്ടിക്കാ കിട്ടാത്ത ശ്വാസം വെച്ച് സംസാരിക്കാൻ തുനിഞ്ഞു

ഒന്നുല്ല്യ ബാപ്പുട്ടിക്കാ ഞങ്ങളൊക്കെ ഇല്ലേ ഇവിടെ ഇങ്ങള് ബേജാറാവാതെ കിടന്നോളിമ്മ് എന്തായാലും നേരം വെളുക്കട്ടെ

സൈനബ എവിടെ മക്കളെ

ബാപ്പുട്ടിക്കാ ഇടറിയ വാക്കുകളാൽ അത് ചോദിക്കുമ്പോൾ തന്നെ അറിയാമായിരുന്നു ആ നെഞ്ചിലെ നീറ്റലിന്റെ ആഴം

ഇത്താത്ത ഹോസ്പിറ്റലിൽ നിന്ന് വന്ന പാടെ നിസ്കാര പാഴയിലാണ്

ഇങ്ങളിനി അധിക സംസാരിക്കുവൊന്നും വേണ്ട ബാപ്പുട്ടിക്കാ ഡോക്ടർ പറഞ്ഞതല്ലേ ഒന്ന് ഉറങ്ങി എഴുന്നേറ്റാൽ മതി എല്ലാം ശെരിയാവും എന്ന് ബാക്കി കാര്യങ്ങളൊക്കെ ഞങ്ങള് നോക്കികോളാം

വന്നവരിൽ പകുതിയിലേറെ ആളുകൾ ബാപ്പുട്ടിക്കായെ മുറിയിൽ കയറി കണ്ട് സലാം പറഞ്ഞു പുറത്തേക്കിറങ്ങി

•°•_______•°•______•°•______•°•

എന്നാലും ആ പെണ്ണ് എന്തൊരു നന്ദികേടാണ് കാണിച്ചേ അടുത്ത ആഴ്ച്ച അല്ലെ നിക്കാഹ് എന്നിട്ടും

ഇനി ഇപ്പൊ അതൊക്കെ പറഞ്ഞിട്ടെന്താ ജമാലെ കാര്യം

എന്നാലും അവൾക്ക് എങ്ങനെ മനസ്സ് വന്നെടോ ഈ രണ്ട് പാവാത്തിങ്ങളെ വഞ്ചിക്കാൻ എത്ര കേട്ടാലും കണ്ടാലും പഠിക്കാത്ത വർഗം

അതിന് ചെക്കൻ നല്ല പയ്യനാണെന്നല്ലേ കേട്ടത്

എത്ര നല്ലവനായാലെന്താണെടോ പൊരുത്തമില്ലാത്ത ഒരു മൊതല് അല്ലെ

ഞമ്മളൊക്കെ ക്ഷമിച്ചാലും മുകളിലുള്ള പടച്ച തമ്പുരാന്റെ അടുക്കൽ അവള് രക്ഷപ്പെടുമോ

ഓഹ്ഹ് പിന്നെ ഇനി ഇപ്പൊ പടച്ചോന്റെ പൊരുത്തം കിട്ടിയിട്ട് വേണമല്ലോ ഇതൊക്കെ ചെയ്യാൻ

കൂട്ടത്തിലൊരുവൻ അങ്ങനെ പറഞ്ഞപ്പോൾ രതീഷിന്റെ കൈ തരിച്ചു

നായിന്റെ മോനെ നിനക്കുണ്ടല്ലോ വലുതായി വരുന്ന ഒരു പെൺകുട്ടി അവള് മറ്റൊരുത്തന്റെ കൂടെ ഇറങ്ങി പോകുമ്പോളും ഇത് തന്നെ പറയണം

ആ വാപ്പാക്ക് നെഞ്ച് വേദന വന്ന സമയത്തും വേദന കൊണ്ട് മരണത്തെ മുന്നിൽ കണ്ട സമയത്തും ന്റെ കുഞ്ഞോൾ എന്നല്ലാതെ ബാപ്പുട്ടിക്കാ പറയുന്നത് നീ കേട്ടിരുന്ന

അല്ല രതീഷേ ഇങ്ങളെന്തിനാ ഓളെ മാത്രം കുറ്റം പറയുന്നേ ഇവര് അവളെ നല്ല പോലെ ശ്രെദ്ധിക്കുവാണേൽ അവർക്ക് ഇന്ന് ഈ ഗതി ഉണ്ടാകുമായിരുന്നില്ലല്ലോ

നിന്നോടൊന്നും പറഞ്ഞിട്ട് കാര്യമില്ലെടാ അനുഭവിക്കുമ്പോ മനസ്സിലാകും സ്വന്തം മക്കള് ആണെന്ന് കരുതി ഞമ്മക്ക് ചൂഴ്ന്നു നോക്കാനൊന്നും പറ്റൂലല്ലോ

ഏതൊരു വാപ്പയും നോക്കുന്ന പോലെ തന്നെയാ ബാപ്പുട്ടിക്കയും ഓളെ നോക്കിയേ

ഒരു തലവേദന വന്നാൽ കൂടെ പണി ലീവാക്കി ആശുപത്രിയിൽ കൊണ്ടൊവുന്ന ആളാ മൂപ്പര് അതിന് ഈ ഞാൻ തന്നെ സാക്ഷിയാടോ

എത്ര വട്ടം എന്നോട് തന്നെ പറഞ്ഞിട്ടുണ്ടെന്നറിയോ

ന്റെ കുഞ്ഞോൾ ന്റെ പറുദ്ദീസയാണെന്ന്

ഈ കുടുംബത്തിന്റെ ശാപം തലയിലേറി അവള് ഏതൊരു നല്ല ആളെ കൂടെ ജീവിച്ചാലും ഗുണം പിടിക്കില്ലടാ

മാതാപിതാക്കളുടെ കണ്ണ് നിറഞ്ഞാൽ അത് പടച്ചോൻ പോലും പൊറുക്കൂല

എന്നാലും കണ്ടാൽ മിണ്ടാ പൂച്ച പോലെ നടന്നിരുന്ന പെണ്ണാ ആരേലും വിചാരിച്ചോ അവൾക്ക് ഇങ്ങനെ ഒരു പ്രേമം തലക്ക് പിടിച്ച് നടക്കുവാണെന്ന്

ശെരിക്കും ഉച്ചത്തിൽ സംസാരിക്കുന്നവരേക്കാൾ സൂക്ഷിക്കേണ്ടത് ഇത് പോലുള്ള മിണ്ടാ പൂച്ചകളെയാണ്

•°•_______•°•________•°•_______•°•

കുറ്റവും കുറവും പറഞ്ഞ് സമയം പന്ത്രണ്ട് കഴിഞ്ഞു

കൂട്ടം കൂടി നിന്നവർ ഓരോരുത്തരായി പോയി കൊണ്ടിരുന്നു

ആകെയുള്ളത് അടുത്ത വീട്ടിലെ രധീഷും അവന്റെ അനിയത്തി രാധയും പിന്നെ ഒന്ന് രണ്ട് ചെറുപ്പക്കാർ പയ്യന്മാരും ജമാലും മാത്രം

രാധ കട്ടൻ ചായ ഉണ്ടാക്കി പുറത്തിരിക്കുന്നവരുടെ അടുത്തേക്ക് കൊണ്ട് വന്നു

രാധേ സൈനബാത്ത വല്ലതും കഴിച്ചോ

ഇല്ല ഏട്ടാ.. ഒന്നും വേണ്ടന്നാ പറയുന്നേ

നീ എന്തേലും പറഞ്ഞ് കഞ്ഞി എങ്കിലും കുടുപ്പിക്ക് പട്ടിണി കിടന്നിട്ട് പോയവർക്ക് ഗുണം ഒന്നുമില്ലല്ലോ

ഇടക്കിടക്ക് ജമാല് ബാപ്പുട്ടിക്കാടെ മുറിക്കകത്തേക്ക് പോയി നോക്കും

രതീഷേ മൈനർ ഹറ്റാക്ക് ആണെന്നല്ലേ ഡോക്ടർ പറഞ്ഞത് എനിക്കെന്തോ പേടി പോലെ

ഒന്നുമുണ്ടാവില്ലട..... ദൈവം ഉണ്ടല്ലോ സമാധാനപ്പെട്

അല്ല ആ നിക്കാഹ് ചെയ്യാൻ പോണ പയ്യന്റെ വീട്ടിൽ കാര്യം അറിഞ്ഞോ

എല്ലാവരും അറിഞ്ഞിക്കണ് അവര് ഇനി വല്ല നഷ്ടപരിഹാരം ചോതിക്കോന്നാ എന്റെ പേടി

പാവം ബാപ്പുട്ടിക്കാ.... ഉറുമ്പ് കൂട് വെക്കുന്ന പോലെ ഒരുക്കൂട്ടി വെച്ചതെല്ലാം കൊണ്ടല്ലേ ആ ശപിക്കപെട്ടവൾ ഇറങ്ങി പോയത്

നാണമില്ലാത്തവൾ ശവം....

ഓരോ സെക്കന്റിലും രധീഷ് അവളെ ശപിച്ചുകൊണ്ടിരുന്നു

•°•______•°•______•°•______•°•

ബാപ്പുട്ടിക്കാടെ അവസ്ഥ കണ്ടത് കൊണ്ടാവണം ജമാലും രതീഷും രാധയും അവിടെ തന്നെയാ ഉറങ്ങിയത്

സുബഹി നിസ്കാരത്തിന്റെ ബാങ്ക് കൊടുത്തപ്പോൾ സൈനബാത്ത എഴുന്നേറ്റു കൂടെ രാധയും

സൈനബാത്ത ബാപ്പുട്ടിക്കാടെ മുറിയിലേക്ക് പോകുന്നതിനിടക്ക് കോലായിൽ കിടക്കുന്ന ജമാലിനെയും രതീഷിനെയും തട്ടി വിളിച്ചു

നേരം വൈകി കിടന്ന രണ്ട് പേരും ഉറക്ക ലഹരിയിൽ നിന്നും നേരെ മൂരി നിവർന്നു ശ്വാസം വിടുമ്പോളെക്കും മുന്നേ നീണ്ട ഒരു നിലവിളി ആയിരുന്നു കാതിൽ പതിഞ്ഞത്

ബാപ്പുട്ടിക്കാ..........

സൈനബാത്താന്റെ നീട്ടിയൊരു നിലവിളി

ആ നാടിനെ ഉണർത്താൻ ബാങ്കിനെക്കാളും ശക്തിയുള്ള ശബ്ദം

സ്നേഹത്തിന്റെ കണിക നഷ്ടപ്പെടാത്ത ഭൂമിയിൽ ഹൃദയം നിറയെ സ്നേഹം മാത്രം കൊണ്ട് നടന്ന ബാപ്പുട്ടിക്കാടെ വേർപാടിന്റെ ശബ്ദം

ഏത് പ്രതിസന്ധിയിലും ചിരിച്ച മുഖത്തോടെ നടന്നിരുന്ന ആ മനുഷ്യന്റെ കണ്ണുനീര് ഭൂമിയിൽ പതിയാൻ ദൈവം ആഗ്രഹിക്കാത്തത് കൊണ്ടാകണം അദ്ദേഹത്തെ പടച്ച തമ്പുരാൻ അവന്റെ അടുത്തേക്ക് കൊണ്ട് പോയത്

കേട്ടറിഞ്ഞവരും വന്ന് കണ്ടവരും എല്ലാം അവളെ ശപിച്ചുകൊണ്ടിരിന്നു

ഒരു കുടുംബത്തിന്റെ മാത്രമല്ല ഒരു നാടിന്റെ മുഴുവൻ ശാപവും പേറി പേരറിയാത്ത ഏതോ നാട്ടിലേക്ക് സുഖ ജീവിതത്തിന് വേണ്ടി  കാമുകന്റെ കയ്യും പിടിച്ച് പുറപ്പെട്ട ബാപ്പുട്ടിക്കാടെ സ്വന്തം പറുദ്ദിസയെ ശപിക്കാതെ ഒരാളും അയാളുടെ ഖബറിലേക്ക് ഒരു പിടി മണ്ണ് പോലും വാരിയിട്ടിട്ടുണ്ടാവില്ല

പ്രിയപ്പെട്ട വാപ്പാടെ മരണ വാർത്ത പോലും അറിയാതെ കാമ സുഖത്തിന്റെ തോളെറി ആ  പറുദ്ദിസ ഇന്നും ജീവിക്കുന്നുണ്ടാകാം....

© _______________®

NB _____ #_പ്രണയം_മനോഹരമാകുന്നത്_മാതാപിതാക്കളുടെ_അനുഗ്രഹം_കൂടെ_ഉണ്ടാകുമ്പോൾ_മാത്രമാണ്


 * 1) __മാതാപിതാക്കളെ_വഞ്ചിക്കാൻ_മനസ്സ്_വരുന്ന_ഏതൊരു_ആണിനും_പെണ്ണിനും_നിങ്ങളെയും_വഞ്ചിക്കാൻ_കഴിയും

#___സ്നേഹപൂർവ്വം 😘 #___ഷംനാദ്_പേരയിൽ_ഹംസ 😍 $P 96 _____© Shamnad perayil (talk) 05:52, 12 June 2023 (UTC)

ലാമി -laami
നീ എവിടെ പോയികിടക്കുവായിരുന്നെടാ സൈത്താനെ..

ശബ്ദമുണ്ടാക്കാതെ അടുക്കളവാതിലിലൂടെ  അകത്തേക്ക് കയറി വരുന്നയെന്നോട് ദേഷ്യത്തോടെ ഉമ്മ കലി തുള്ളി ....

എന്തെന്നറിയാതെ ഞാനിവിടെ സ്തംഭിച്ചു നിന്നു ..

ഞാനിവിടെ ഒറ്റക്കാണെന്നുള്ള ഒരു ബോധവുമില്ലാതെ ഇരുപത്തതിനാല് മണിക്കൂറും കൂട്ടുകാരെ കൂടെ തെണ്ടി തിരിഞ്ഞ് നാട്ടുകാരെകൊണ്ട് അതും ഇതും പറയിപ്പിക്കാൻ...

പതിവിലും വിപരീതമായി ഉമ്മ ഘോര ഘോരയായി  ശകാരിച്ചുകൊണ്ടേയിരുന്നു...

മറുത്തൊന്നും പറയാതെ മുന്നോട്ട് വെച്ച കാല് സൈഡിലേക്ക് മാറ്റി ഞാനാ പുറത്തെ അടുക്കള ലക്ഷ്യമാക്കി നടന്നു..

ഓഹ്ഹ്...തിന്നാ ഉറങ്ങാ കറങ്ങാ അതിനൊരു മുട്ടുമില്ലലോ അല്ലെ..

കേട്ടപാതി കേൾക്കാത്ത പാതി ഞാനൊരു പ്ലെയ്റ്റ് എടുത്ത് എനിക്കാവശ്യത്തിനുള്ള ചോറ് വിളമ്പി,

ഉമ്മ... ഇന്ന് മീനൊന്നും കിട്ടീട്ടില്ലേ...

എരി തീയിൽ എണ്ണ ഒഴിച്ച അവസ്ഥയായി എന്റെ ആ മീനിന്റെ ചോദ്യത്തിന്..

ഓഹ്ഹ്... മീനില്ലാതെ അന്റെ അണ്ണാക്കിലേക്ക് ഒന്നും ഇറങ്ങൂലല്ലോ.

ഉള്ളത് കഴിച്ച് പോയി നിസ്കരിക്കാൻ നോക്കെടാ, തെണ്ടി തിരിഞ്ഞ് നടക്കുവാ ബലാല് കുളിയുമില്ല,നിസ്കാരവുമില്ല,

അതും പറഞ്ഞോണ്ട് ഉമ്മ അടുക്കളയിലേക്ക് കയറിവന്നു ..

ഞാനൊന്ന് പരുങ്ങി....

പോത്ത് പോലെ വളർന്നലോട.., ഇപ്പോളും ബോധം തെളിഞ്ഞില്ലേ അനക്ക്

അപ്പുറത്തെ ആ ഉണ്ണികുട്ടനെ ഒന്ന് നോക്ക് ആ പയ്യന് സ്ഥിരമായിട്ട് ഒരു പണിയുണ്ട്,കുടുംബം നോക്കുന്നുണ്ട്, നീയിങ്ങനെ നടന്നോ..

അടുത്ത ബുധനായിച്ച ആ ചെക്കന്റെ വീട് കാണലാണെന്ന്..

ഹമ്പട ജിൻ ജിന്നാകെടി അങ്ങനെ വരട്ടെ... വെറുതെയല്ല എന്റെ ഉമ്മച്ചിക്ക് ഇന്നിച്ചിരി ചൂട്,

ഉമ്മാടെ കവിളിൽ പിടിച്ചോണ്ട് ഞാനൊന്ന് കൊഞ്ചി...

വിടെടാ സൈത്താനെ... ഇനി ഓരോന്ന് പറഞ്ഞ് എന്നെ സോപ്പിടാൻ വരണ്ട..

അല്ല എന്താപ്പോ ഇങ്ങളെ പ്രശ്നം, ഞാനൊരു കല്യാണം കഴിക്കണമെന്നാണോ, അതോ സ്ഥിരമായി എന്നും നാട്ടുകാരെ ബോധിപ്പിക്കാൻ ജോലിക്ക് പോകണമെന്നോ...

എന്റെ ചിരിയോടുള്ള ചോദ്യത്തിന് ഉമ്മാടെ കണ്ണിലൂടെ നനവ് പടരാൻ തുടങ്ങി,

ഹേയ്... ഉമ്മ..... എന്തായിത്, അതിനുമാത്രം എന്താ ഇവിടെ ഉണ്ടായേ...

തട്ടത്തിന്റെ അറ്റംകൊണ്ട് ഉമ്മ കണ്ണ് തുടച്ചു..

പ്രായം കൂടി വരുവല്ലെടാ മോനെ നിനക്ക് .., നീയെന്താ മോനെ ഉമ്മ പറയണത് അനുസരിക്കാത്തത്,

അതിനുമാത്രമിപ്പോ എന്താ ഉമ്മ ഇവിടെയുണ്ടായേ...

എന്തിനാ മോനെ നീ ഈ കാര്യത്തിന് മാത്രം എതിര് നിൽകുന്നെ, എല്ലാം കഴിഞ്ഞിട്ട് വർഷം ഒന്ന് കഴിഞ്ഞില്ലേ.., ഞാൻ മരിച്ചാൽ പിന്നെ ന്റെ കുട്ടിക്ക് ആരാ ഉള്ളത്, മരിക്കുന്നതിന് മുൻപ് നിന്റെ കുഞ്ഞിനെ നെഞ്ചോട് ചേർത്തൊന്ന് കൊഞ്ചിക്കണമെന്നുണ്ട് ഉമ്മാക്ക് ..

ഉറിയിൽ നിന്ന് മീൻ പൊരിച്ചതെടുത്ത് നിറ കണ്ണുകളോടെ ഉമ്മയെന്റെ മുന്നിൽ വന്നിരുന്നു,

ഞാനാകെ വിയർക്കാൻ തുടങ്ങി, മേലാകെ ഒരു മരവിപ്പും,

പഴയതൊന്നും മറക്കാൻ പറ്റുന്നില്ല ഉമ്മാ, കണ്ണടച്ചാൽ അവളുടെ പുഞ്ചിരി മാത്രമേ മനസ്സിലൊള്ളൂ....

ആ കളിയും ചിരിയും കൊഞ്ചലും ഇനി വേറെ ഒരു പെണ്ണിലൂടെ നമ്മളിലേക്ക് തിരിച്ചു വരുമെന്ന് ഉമ്മ കരുതുന്നുണ്ടോ...?

ഇനി ഞാനൊരുത്തിയെ കെട്ടിയാൽ തന്നെ അവളെനിക്ക് പൂർണ്ണമായി സന്തോഷിപ്പിക്കാൻ കഴിയില്ല ഉമ്മാ...

എന്റെ കണ്ണിൽ നിന്ന് ചൂട് കണ്ണുനീര് വിളമ്പി വെച്ചിരിക്കുന്ന ചൊറിലേക്ക് ഇറ്റി ഇറ്റി വീണു..

എന്താ മോനെ.. എത്രകാലമെന്ന് വെച്ചിട്ടാ അവളേം ഓർത്തോണ്ട് ഇങ്ങനെ സങ്കടപെടുന്നേ...

അവൾ പടച്ചോന്റെ സ്വർഗത്തിൽ ഇരുന്ന് നിന്നോട് പറയുന്നുണ്ടാകും ഒരു കല്യാണം കഴിക്കാൻ..

അല്ലാതെ നീ ഇങ്ങനെ അവളേം ഓർത്ത് നീറി നീറി ജീവിക്കുന്നതാവോ അവൾക്കിഷ്ടം, നീ പറ...

ഞാനൊന്ന് തരുപ്പി, ചോറ് തൊണ്ടയിൽ കുടിങ്ങി

ഉമ്മ തലയിലിങ്ങനെ തട്ടി, ചുണ്ടിന് നേരെ വെള്ളം നീട്ടി ..

വിശന്ന വയർ നിറയെ മറ്റെന്തൊക്കെയോ നിറഞ്ഞെന്റെ വയർ നിറഞ്ഞു...

അധികമൊന്നും സംസാരിക്കാതെ കൈ കഴുകി ഞാൻ നേരെ മുറിയിൽ പോയി കഥകടച്ചു..

ലാമിയ ന്റെ ലാമി....

നീണ്ട ആറ് വർഷത്തെ പ്രണയത്തിന് ശേഷം മൂന്ന് വർഷം മുൻപേ റൂഹിന്റെ പാതിയായി എന്റെ മഹർ അണിഞ്ഞവൾ ..,

സത്യം പറഞ്ഞാൽ എന്നേക്കാളേറെ അവൾക്കിഷ്ടം എന്റെ ഉമ്മനെയായിരുന്നു,

ഉപ്പയില്ലാത്ത ഏക മകനായ എന്നേകളേറെ ഉമ്മ അവളെ സ്‌നേവിച്ച് തുടങ്ങിയതും അന്നുമുതലായിരുന്നു ..,

അവളുടെ എന്ത് കുരുത്തകേടിനും വക്കാലത്ത് പറയാൻ അവൾക്കൊപ്പം ഉമ്മയുണ്ടാകും,

അത്കൊണ്ട് തന്നെ അവൾക്ക് അവളുടെ വീട്ടുകാരെക്കളേറെ ഇഷ്ടവും എന്റെ ഉമ്മാനോടായിരുന്നു..

പ്രണയിച്ചു നടന്നിരുന്ന കാലത്തെ ഞങ്ങളുടെ ഏറ്റവും വലിയ ആഗ്രഹമായിരുന്നു, ഉമ്മയും ഞാനും അവളും കൂടെയുള്ള ഉംറ യാത്ര...

എന്തോ പടച്ചോന്റെ അനുഗ്രഹം കൊണ്ടാവണം,

കല്യാണം കയിഞ്ഞു ഒന്നര വർഷത്തിന് ശേഷം ഞങ്ങൾ മൂന്ന് പേരും കൂടെ സൗദി അറേബ്യയിൽ മക്കത്ത് പോയി ഉംറ എന്ന അവളുടെ ഏറ്റവും വലിയ ആഗ്രഹം സാധിച്ചു,

പടച്ചോൻക്ക് ഇഷ്ടപ്പെട്ടവരെ നേരത്തെ വിളിക്കുമെന്ന് പറഞ്ഞപോലെ അവളാ മക്കാ മരുഭൂമിയിൽ പടച്ചവന്റെ വിളിക്ക് ഉത്തരം നൽകി ,

അവൾക്ക് ഏറ്റവും ഇഷ്ടമുള്ള സ്ഥലത്ത് അവൾക്ക് ഏറെ ഇഷ്ടമുള്ള ഞങ്ങളുടെ രണ്ടുപേരുടെയും മടിയിൽ കിടന്ന്....

ഉമ്മാഹ് .............

മേലൊക്കെ വിയർത്തൊലിച്ച് ഞെട്ടി എണീറ്റ ഞാൻ ചുറ്റും നോക്കി ...

ലാമി.... ന്റെ ഉമ്മാ.....

ഉറക്കത്തിൽ കണ്ട ഭീകരതയിൽ ഞാനാകെ പേടിച്ചു വിറച്ചു ....

എന്നേക്കാളേറേ സ്‌നേഹിച്ച ഉമ്മാടെ പിറക്കാതെ പോയ മകളെയോർത്ത് ന്റെ പൊന്നുമ്മ എന്ത്മാത്രം സങ്കടപെടുന്നുണ്ടാകും.....

എന്നെ കാണിക്കാണ്ടിരിക്കാൻ എല്ലാം സ്വയം ഉള്ളിലൊതുക്കി നീറി നീറി ആ മനസ്സ് എത്ര മാത്രം വേദനക്കുന്നുണ്ടാകും...,

ഉറക്കം നഷ്ടപ്പെടുത്തിയ സ്വപ്നമോർത്ത് ഞാനാകെ അസ്വസ്ത്ഥനായി......

ബെഡിൽ നിന്നെണീറ്റ് ജനാല തുറന്ന് മാനത്തേക്ക് നോക്കിയിരിക്കെ ഞാനവളെ വീണ്ടും കണ്ടു,

പതിവുപോലെ അവളെന്നെ നോക്കി കണ്ണിറുക്കി

വെളിച്ചത്തോടൊപ്പം തിളങ്ങുന്ന ചന്ദ്രനിൽ അവളുടെ ആത്മാവ് എന്നെ നോക്കിക്കൊണ്ടെയുയരുന്നു ...

എന്റെ സ്വന്തം ലാമി........


 * 1) സ്നേഹപൂർവ്വം....🔥

#$🅿️ 9️⃣6️⃣ Shamnad perayil (talk) 05:53, 12 June 2023 (UTC)
 * 1) ഷംനാദ്_പേരയിൽ_ഹംസ